कोर्ट कर्मचारी ने विस्फोटक बांधकर आतंकी क्षेत्र में जाने की अनुमति मांगी

रीवा. जम्मू-कश्मीर के पुलवामा में गुरुवार को हुए आतंकी हमले में जवानों की शहादत से देश भर में उपजे गुस्से के बीच रीवा के एक कर्मचारी ने प्रधानमंत्री नरेंद्र मोदी से अपने शरीर में विस्फोटक बांधकर आतंकी क्षेत्र में जाने की अनुमति मांगी है।

जिले के मऊगंज स्थित सिविल कोर्ट में प्रस्तुतकार के तौर पर पदस्थ कर्मचारी राजकरण सिंह ने शुक्रवार को कहा कि वे अपने शरीर में विस्फोटक बांधकर आतंकी क्षेत्र में जाने को तैयार हैं और उन्हें इसकी अनुमति दे दी जाए।

सोशल मीडिया में उनके द्वारा पीएम मोदी के नाम से पोस्ट किए गए पत्र के संबंध में राजकरण सिंह ने बताया कि उन्होंने इस पत्र के माध्यम से अपनी भावना प्रगट की है। राजकरण सिंह देश के जवान नागरिकों की सुरक्षा के लिए दिन-रात सीमा पर डटे रहते हैं और इस तरह के कायराना आतंकी हमले में शहीद हो जाते हैं। वे अपना पूरा जीवन भी नहीं जी पाते।

गुरुवार की घटना को लेकर पूरे देश में गुस्सा है और इसीलिए उन्होंने अपनी भावनात्मक संवेदना प्रगट करते हुए विस्फोट बांध कर आतंकी क्षेत्र में जाने की अनुमति मांगी है। उन्होंने कहा कि वे अपना जीवन जी चुके हैं और देश के लिए अगर शहीद भी हो जाएं तो भी उन्हें कोई अफसोस नही होगा।